# Ομαδική Εργασία – "Γνωρίζω τον Όθωνα"

## Ομάδα 1 – Άφιξη του Όθωνα και Αντιβασιλεία

Μετά τη δολοφονία του Καποδίστρια, η Αγγλία, η Γαλλία και η Ρωσία επέλεξαν το 1832 για βασιλιά της Ελλάδας τον 17χρονο πρίγκιπα Όθωνα, γιο του βασιλιά της Βαυαρίας.

Ο Όθωνας ήρθε στην Ελλάδα τον Ιανουάριο του 1833.

Επειδή ήταν ανήλικος, ανέλαβαν τη διακυβέρνηση για δύο χρόνια τρεις Βαυαροί, οι οποίοι αποτέλεσαν την Αντιβασιλεία.

## Ομάδα 2 – Οι αλλαγές των Βαυαρών

Οι Βαυαροί οργάνωσαν το κράτος:

- χώρισαν την Ελλάδα σε νομούς, επαρχίες και δήμους

- μετέφεραν την πρωτεύουσα από το Ναύπλιο στην Αθήνα (1834)

- ίδρυσαν σχολεία όλων των βαθμίδων και Πανεπιστήμιο (1837)

- αναδιοργάνωσαν τον στρατό

- ανακήρυξαν την Εκκλησία της Ελλάδας αυτοκέφαλη (ανεξάρτητη από το Πατριαρχείο)

## Ομάδα 3 – Το κίνημα της 3ης Σεπτεμβρίου

Ο λαός δυσαρεστήθηκε με τον Όθωνα γιατί:

- δε δόθηκαν κτήματα στους αγρότες

- παραμερίστηκαν οι αγωνιστές του 1821

- υπήρχε ανασφάλεια στην ύπαιθρο

Στις 3 Σεπτεμβρίου 1843, ο στρατός με επικεφαλής τον Καλλέργη και τον Μακρυγιάννη περικύκλωσαν τα ανάκτορα ζητώντας Σύνταγμα.

Το 1844 ψηφίστηκε Σύνταγμα και η Ελλάδα έγινε συνταγματική μοναρχία.

## Ομάδα 4 – Το τέλος του Όθωνα και η Μεγάλη Ιδέα

Το 1862 ξέσπασαν επαναστάσεις στην Πελοπόννησο και τη Στερεά Ελλάδα.

Ο Όθωνας και η βασίλισσα Αμαλία έφυγαν για τη Βαυαρία.

Κατά τη βασιλεία του διαδόθηκε η «Μεγάλη Ιδέα» – η επέκταση της Ελλάδας και η απελευθέρωση των Ελλήνων εκτός συνόρων.

Θερμός υποστηρικτής της ήταν ο Ιωάννης Κωλέττης, ο οποίος έγινε πρωθυπουργός το 1844.

 Φύλο εργασίας στην Ιστορία

Όνομα:.................................. Ημερ/νία:.....................

Αντιστοιχίσεις – Σωστό/Λάθος

## Μέρος Α – Αντιστοίχισε τα χρόνια με τα γεγονότα

|  |  |
| --- | --- |
| ΧΡΟΝΟΣ | ΓΕΓΟΝΟΣ |
| 1832 | α. Ψηφίστηκε Σύνταγμα στην Ελλάδα |
| 1833 | β. Άφιξη του Όθωνα |
| 1834 | γ. Μεταφορά πρωτεύουσας στην Αθήνα |
| 1837 | δ. Ίδρυση Πανεπιστημίου |
| 1843 | ε. Κίνημα για το Σύνταγμα |
| 1844 | στ. Έναρξη πρωθυπουργίας Κωλέττη |
| 1862 | ζ. Ο Όθωνας φεύγει από την Ελλάδα |

 Γράψε π.χ.: 1832 – …

## Μέρος Β – Σωστό ή Λάθος; Βάλε ✔ ή ✘

- Ο Όθωνας ήρθε στην Ελλάδα σε ηλικία 30 ετών.

- Οι Βαυαροί αναδιοργάνωσαν τον στρατό και ίδρυσαν σχολεία.

- Η Εκκλησία της Ελλάδας παρέμεινε εξαρτημένη από το Πατριαρχείο.

- Το κίνημα του 1843 ζητούσε περισσότερα χωράφια για τους αγρότες.

- Ο Κωλέττης ήταν εχθρός της Μεγάλης Ιδέας.

- Ο Όθωνας έμεινε βασιλιάς μέχρι το 1870.

**Αν ήσουν ο Όθωνας και ετοιμαζόσουν να ταξιδέψεις στην Ελλάδα το 1833,**

**τι θα έβαζες στη βαλίτσα σου; Γράψε 2 πράγματα και εξήγησε γιατί:**

1. **……………………………………………………………**

*Γιατί: ………………………………………………………………………………*

1. **……………………………………………………………**

*Γιατί: ………………………………………………………………………………*

**Αν ήσουν ο Όθωνας και έφευγες από την Ελλάδα το 1862,**

**τι θα έβαζες στη βαλίτσα σου; Γράψε 2 πράγματα και εξήγησε γιατί:**

1. **……………………………………………………………**

*Γιατί: ………………………………………………………………………………*

1. **……………………………………………………………**

*Γιατί: ………………………………………………………………………………*

· **Εκλογή Όθωνα ως βασιλιά της Ελλάδας (1832)**

Μετά τη δολοφονία του Καποδίστρια, οι Μεγάλες Δυνάμεις (Αγγλία, Γαλλία, Ρωσία) επέλεξαν τον 17χρονο πρίγκιπα Όθωνα ως βασιλιά. Ήταν γιος του βασιλιά της Βαυαρίας, Λουδοβίκου.

Οι τρεις Δυνάμεις εγγυήθηκαν το πολίτευμα, την ανεξαρτησία και τα σύνορα της χώρας.

Ο Όθωνας έφτασε στην Ελλάδα τον Ιανουάριο του 1833.

Επειδή δεν είχε ενηλικιωθεί, τρεις Βαυαροί αποτέλεσαν την **Αντιβασιλεία** για δύο χρόνια.

· **Οργάνωση του ελληνικού κράτους από τους Βαυαρούς**

Πήραν μέτρα για την ανασυγκρότηση του κράτους.

Οργάνωσαν: Τη διοίκηση,τη δικαιοσύνη,το εκπαιδευτικό σύστημα,την οικονομία

Το κράτος χωρίστηκε σε **νομούς, επαρχίες και δήμους**.

Η πρωτεύουσα μεταφέρθηκε από το Ναύπλιο στην **Αθήνα** (Δεκέμβριος 1834).

· **Εκπαίδευση**

 Ιδρύθηκαν σχολεία για όλες τις βαθμίδες: Δημοτικά, Ελληνικά, Γυμνάσια, Διδασκαλείο. Ιδρύθηκε και το **Πανεπιστήμιο Αθηνών** (άρχισε να λειτουργεί το 1837).

· **Στρατός και Εκκλησία**

Ο στρατός ενισχύθηκε με Βαυαρούς αξιωματικούς.

Η **Εκκλησία της Ελλάδας** ανακηρύχθηκε **αυτοκέφαλη**, δηλαδή ανεξάρτητη από το Οικουμενικό Πατριαρχείο.

· **Σχέσεις με την Οθωμανική Αυτοκρατορία**

Υπήρχαν εντάσεις για το ζήτημα των υπόδουλων Ελλήνων εκτός συνόρων.

Παρά τις δυσκολίες, το 1855 υπογράφηκε η **πρώτη εμπορική και ναυτιλιακή συμφωνία** μεταξύ Ελλάδας και Οθωμανικής Αυτοκρατορίας.

· **Δυσαρέσκεια για τη βασιλεία του Όθωνα**

Δημιουργήθηκε δυσαρέσκεια επειδή:

Τα εθνικά κτήματα δεν δόθηκαν σε αγρότες και ακτήμονες.

Οι αγωνιστές του 1821 παραμερίστηκαν.

Η ληστεία στην ύπαιθρο ενίσχυε την ανασφάλεια.

· **Επανάσταση της 3ης Σεπτεμβρίου 1843**

Ο λαός και ο στρατός απαίτησαν Σύνταγμα.

Επικεφαλής: **Δημήτριος Καλλέργης** και **Ιωάννης Μακρυγιάννης**.

Περικύκλωσαν τα ανάκτορα (σημερινή **πλατεία Συντάγματος**).

Το 1844 ψηφίστηκε Σύνταγμα και η χώρα έγινε **συνταγματική μοναρχία**.

· **Πτώση του Όθωνα (1862)**

Επαναστατικά κινήματα σε Πελοπόννησο και Στερεά Ελλάδα.

Ο Όθωνας και η βασίλισσα Αμαλία εκθρονίστηκαν και επέστρεψαν στη Βαυαρία.

· **Η "Μεγάλη Ιδέα"**

Στόχος: επέκταση των ελληνικών συνόρων και απελευθέρωση υπόδουλων Ελλήνων.

Εμπνευστής και υποστηρικτής: **Ιωάννης Κωλέττης** (πρωθυπουργός 1844-1847). Υποστηρικτής ήταν και ο ίδιος ο βασιλιάς **Όθωνας**.